laion/Wikipedia-Exotic huggingface dataset:
בית העירייה באובר

בית העירייה באובר (באנגלית: The Town Hall at Auvers) הוא ציור של וינסנט ואן גוך שנוצר באמצע יולי, 1890. הוא מבוסס על הנוף שנשקף לאמן כשיצא לרחוב מהאוברז' ראבו, אכסניה שם שהה. לצד ציורים אחרים מתקופת הזמן הקצרה באובר-סור-אואיז, כגון "הכנסייה באובר" וציורים של בתים עם גגי סכך, נראה כי ציור זה מזכיר סצנות מהנופים הצפוניים של ילדותו ונעוריו של ואן גוך. מדיה וקבצים בנושא בית העירייה באובר בוויקישיתוף קטלוג התערוכה מהמוזיאון המטרופוליטן של ספריות אמנות אשר מכיל מידע על יצירה זו (ראה אינדקס) Lubin, Albert J. (1972). Stranger on the Earth: A Psychological Biography of Vincent van Gogh. New York: Holt, Rinehart, and Winston. p. 230. ISBN 0-03-091352-7.
ינשוף פנינה פרוגינוס

ינשוף פנינה פרוגינוס (שם מדעי: Glaucidium brasilianum) הוא מין של ינשוף ננסי החי באמריקה הצפונית מאריזונה ודרומה לאורך מקסיקו ואמריקה המרכזית עד לאמריקה הדרומית בבוליביה, פרגוואי וארגנטינה. ינשוף קטן זה מגיע רק לאורך 17–20 ס"מ והוא בעל נוצות בצבע חימר חלודי בכנפיו ובפלג הגוף העליון. החזה והרגליים בהירים עם נוצות כתומות וחומות לאורכם וראש גדול ומעט שטוח החסר ציצות אוזניים. העיניים צהובות ומותאמות לראיית לילה ופרצוף השמע שלו אפור ונראה שעיר מאוד. המקור קצר ומעוקל וצבעו צהוב. הזנב קצר וצבעו כתום-חום. תפוצת הינשוף היא באזורים פתוחים שונים אך לא במדבריות. הוא חי בחורשים, יערות פתוחים ובערבות עשב לאורך תפוצתו. הוא פעיל בעת הדמדומים, אז הוא יושב על ענף ומחכה לטרף שיעבור תחתיו. ברגע שעכברים, לטאות, חרקים גדולים ועופות אחרים נראים תחתיו הוא מתחיל לצלול מהענף לעברם בטיסה נמוכה וחרישית. לעיתים ינשוף זה יצוד גם במהלך היום. הינשופים הם עופות מונוגמיים המקננים בחורי עצים. הנקבה מטילה 3–5 ביצים הבוקעות תוך 28 יום. שני ההורים דואגים להם עד לבגרות. Glaucidium brasilianum brasilianum Glaucidium brasilianum cactorum Glaucidium brasilianum duidae Glaucidium brasilianum intermedium Glaucidium brasilianum margaritae Glaucidium brasilianum medianum Glaucidium brasilianum olivaceum Glaucidium brasilianum pallens Glaucidium brasilianum phalaenoides Glaucidium brasilianum ridgwayi Glaucidium brasilianum saturatum Glaucidium brasilianum stranecki Glaucidium brasilianum ucayalae מדיה וקבצים בנושא ינשוף פנינה פרוגינוס בוויקישיתוף ינשוף פנינה פרוגינוס, באתר ITIS (באנגלית) ינשוף פנינה פרוגינוס, באתר NCBI (באנגלית) ינשוף פנינה פרוגינוס, באתר Animal Diversity Web (באנגלית) ינשוף פנינה פרוגינוס, באתר Internet Bird Collection (באנגלית) ינשוף פנינה פרוגינוס, באתר GBIF (באנגלית) ינשוף פנינה פרוגינוס באתר הרשימה האדומה של IUCN
ליגה ג' (סדרת טלוויזיה)

ליגה ג' היא סדרת טלוויזיה תיעודית ישראלית העוסקת בקבוצות כדורגל המשחקות בליגה ג'. הסדרה שודרה ביולי 2019. עונה 2 החלה ב-12 במרץ 2022. את הסדרה יצר רובי אלמליח, והיא עוקבת אחר משחקי הקבוצות וההכנות למשחקים. כן היא עוקבת אחר אוהדי הקבוצות ואחר כלי התקשורת המסקרים את המשחקים. בעונתה הראשונה התמקדה הסדרה בארבע קבוצות כדורגל שהתמודדו בצמרת ליגה ג', בעת שצולמה הסדרה: בני ממב"ע הגולן המייצגת דרוזים מרמת הגולן, בני מושריפה המייצגת את היישוב מושריפה שבוואדי עארה, מכבי עירוני שדרות שמייצגת את עיר הולדתו של יוצר הסדרה אלמליח, ומכבי עירוני אשדוד שהוקמה מחדש כקבוצת ספורט בבעלות אוהדים. בעונה השנייה עוקבת הסדרה אחרי הפועל שדרות, המנוהלת על ידי מי שניהלו את מכבי עירוני שדרות בעונה הראשונה, ובנוסף אחרי הקבוצות: מועדון כדורגל צפת, איחוד בני שפרעם המייצגת את העיר שפרעם והפועל עראבה מהעיר עראבה בגליל התחתון. עוד עוקבת העונה השנייה אחרי שופטת הכדורגל ספיר בוסקילה, והתמודדותה עם הקשיים המקצועיים בדרכה להגשים את חלומה להיות שופטת בליגת העל, וכן קשיים אישיים מול אמהּ המתקשה לקבל את זהותה המינית. "ליגה ג'", במסד הנתונים הקולנועיים IMDb (באנגלית) "ליגה ג'", באתר אידיבי פלייליסט העונה הראשונה באתר יוטיוב פלייליסט העונה השנייה באתר יוטיוב עמוד הסדרה באתר כאן יואב טובול, סיפור על אהבה וחושך: "ליגה ג" היא הראי של כולנו, באתר ynet, 30 ביוני 2019 ניר צדוק, "ליגה ג'": כאן, בניגוד לאגדות, הסוף לא תמיד טוב, באתר הארץ, 1 ביולי 2019 דותן מלאך, ‏ליגה משלהם, בעיתון מקור ראשון, 29 בינואר 2018 אינס אליאס, ליגה ג' היא לא סדרה על כדורגל - היא סדרה על ישראל האמיתית, באתר הארץ, 1 באוגוסט 2019 עדי רובינשטיין, כדורגל באור ובצל, באתר ישראל היום, 27 ביוני 2019 אור שקדי‏, "יש תחושה שליגה ג' מביאה טיפת אור בתוך כל החושך בעולם", באתר וואלה, 11 במרץ 2022
סלאטקו

סלאטקו (בסרבית: слаткō, בבולגרית: сладко ("מתוק")) הוא סוג של ריבה העשויה מעלי כותרת של ורדים או מפירות, המנה משתייכת למטבח הסרבי ולמטבח הבולגרי. כל סוג של פרי יכול להיות מרכיב בריבה, למשל תותי שדה, אוכמניות, שזיפים או דובדבנים. בסרביה והן בבולגריה נהוג שהאורחים מקבלים מנה של סלאטקו לצד כוס מים מרווה מיד עם היכנסם לבית. לאורחים נכבדים במיוחד נהוג להציע מנה כפולה של סלאטקו, וכן כל אורח רשאי לבקש מתוך נימוס למארח מנה נוספת. את המנה הראשונה מגישים עם כפית אחת ועבור כל מנה אחרת מחליפים את הכפית. לבקש טעימה שלישית או יותר מהסאלטקו נחשבת לחוצפה. לפי המסורת בבולגריה ובסרביה נהוג לשאול את האורחים אם הם רוצים מנת סלאטקו או מנת ריבה פשוטה (למשל ריבה קנוייה). שלא בתור מנת אירוח, אלא כקינוח, מצפים את הסלאטקו מעל גלידה ומעל ופלים או שמורחים אותה בתוך פנקייק. ריבת סלאטקו מסורתית מוכנת מתותים שלמים, שזיפים מעט בוסריים או דובדבנים חמוצים. במתכונים אחרים נעשה שימוש בפטל, דובדבנים מתוקים, קוביות אבטיח, עלי כותרת של ורדים, חבושים, ענבים, תאנים, חצאים או רבעים של משמשים קלופים, אפרסק, אוכמניות וכן דומדמניות אדומות. אם מכינים את הסלאטקו משזיפים נהוג להוסיף לריבה אגוזים או שקדים או לתוך גרעיני הפרי. לתוך הריבה ניתן לרסק גם פירות יער מוקפאים או פירות קרים, אך בהתאם יש לרכך את הריבה ולהאריך את זמן הכנתה. מדיה וקבצים בנושא סלאטקו בוויקישיתוף
האומות האריות

האומות האריות (אנגלית: Aryan Nations) הוא ארגון נוצרי אנטישמי המשתייך לקבוצת זהות נוצרית, הדוגלת בעליונות הגזע הלבן. הארגון הוקם בשנות ה-70 על ידי ריצ'רד גירנט באטלר. מקור ההשראה של האומות האריות בא מתורתו של ד"ר וסלי סוויפט, אבי תורת "הזהות הנוצרית", אשר יצר גם את Church of Jesus Christ Christian, השייכת כיום לכנסיות האומות האריות. סוויפט ייסד את הכנסייה באמצע שנות ה-40 ואף קיבל תוכנית רדיו בשני העשורים שלאחר מכן. כיום, אחרי מותו של באטלר מהתקף לב בספטמבר 2004, מונהג ארגון האומות האריות על ידי ג'ונתן ויליאמס. יש בארגון האומות האריות הדנים בגלוי בתוכנית להשתלט בכוח על חמש מדינות מארצות הברית - איידהו, מונטנה, אורגון, וושינגטון ווויאומינג כדי להקים "מדינה ארית" שתאסור כניסה ליהודים. כמו קבוצות ימין קיצוני רבות, יצר ארגון האומות האריות קבוצות קטנות ואלימות. בוב מתיוס הקים קבוצה הנקראת "המסדר", שביצעה פעולות טרור רבות, כולל רצח. חברי הקבוצה תכננו לגרום למלחמת גזע. דניס מקגיפן הקים קבוצה שנקראת "הסדר החדש", אך זו נעצרה לפני שהספיקה לפעול. כמו כן קיימת הקבוצה הקיצונית כוהני פנחס שביצעה פשעים שונים, החל משוד בנקים ועד לפעולות שונות שנועדו להטיל אימה על "אויבי הגזע הלבן", אבל נראה שהם פועלים לבדם. בין מנהיגי האומות האריות נמנה גם דייוויד ליין שמת בכלא בשנת 2007 בגלל מעורבותו ברצח של שדרן רדיו יהודי בשנת 1985. לארגון האומות האריות יש קשרים עם הקו קלוקס קלאן, האחווה הארית, "האחווה הלאומית" ועוד ארגונים גזעניים ונאו נאצים אחרים. מידע בנושא האומות האריות וזהות נוצרית בכלל עוד מידע בסיסי. הזהות הנוצרית מוצגת כפסוודו-תאולוגיה (אורכב 02.10.2006 בארכיון Wayback Machine) כנסייתו של ד"ר סוויפט מידע משטרתי על האומות האריות
טומאת מדף

בהלכות טומאה, מדף היא טומאה הנגרמת על ידי נשיאה או אף הנחה ללא תנועה, של כלים או אדם וכן אוכלים ומשקים, על גבי זב וחבריו, טומאה זאת תחול גם ללא מגע ישיר בטמא. טומאה זאת היא מדברי חכמים. לעיתים בחז"ל טומאה זו קרויה גם עליונו של זב, ונקראת מדף על שם שהיא קלה "כעלה נידף" (נידה ד:) אדם אוכלין ומשקים וכלים, שיונחו על גבי הזב וחבריו (שהם זב, זבה, נידה, ויולדת), אף ללא מגע ישיר ביניהם, יהפכו לראשון לטומאה. וכן אף אם יחצוץ ביניהם חפץ שאינו מקבל טומאה כדוגמת אבן, הם יטמאו. גם במקרה שבו הנטמאים מונחים גם על הזב אך לא רק עליו, כדוגמת שהזב הניח רק את אצבעו ושאר המשקל מונח על הקרקע, נטמאו. יש מהראשונים שמבינים שטומאה זו היא רק פירוט של טומאת היסט, אך ראשונים אחרים ובהם הרמב"ם מבינים שזה דין מיוחד בהלכות טומאה, ויש בינו לבין טומאת היסט הבדלים, כגון בגד שחלקו על הזב ורובו על הארץ שמדין היסט אינו נטמא כיוון שאינו מסיט רובו, אך מדין מדף נטמא כיוון שנח על גבי הזב. תלמוד בבלי, מסכת נידה, דף ל"ב, עמוד ב' ספר טהרה, הלכות מטמאי משכב ומושב, פרק ו', הלכה ג' רמב"ן נידה לג א ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.
לילית ממושקפת

לילית ממושקפת (שם מדעי: Pulsatrix perspicillata) היא מין של דורס לילה מהאזור הנאוטרופי החי באמריקה הדרומית והמרכזית בטווח שבין דרום מקסיקו לצפון ארגנטינה. היא קרובה לסוג לילית אך שייכת לסוג שונה (פּוּלְסָטְרִיקְס). הלילית חיה בטבע ביערות גשם טרופיים אך גם ביערות יבשים יותר, סוואנות לחות ובקוסטה ריקה נמצאת לעיתים ביערות שבמורדות הרים עד לגובה 1,500 מטר. לילית זו מגיעה לגודל 41-52.3 ס"מ. במין זה הנקבות גדולות מהזכרים שמגיעים למשקל 453-1,075 גרם, בעוד הנקבות מגיעות למשקל 680-1,250 גרם ואולם שני הזוויגים נראים דומה מאוד. הלילית בעלת נוצות בטן וחזה צהובות-לבנות, צווארון רחב דמוי-קולר בצבע סגול כהה וראש כהה לאורך כיפת הראש ופרצוף השמע. המקור אפור ומוקף בזוג פסים דמויי-"קרניים" לבנים החוצים את העיניים והמקור. דבר זה נתן ללילית את שמה הממושקף. הסנטר כהה אך תחתיו אזור לבן המשתרע לאורך תחתית הפנים. הלילית בעלת נוצות כנפיים וזנב גדולים בעלי צבע כהה ובעלת טפרים אפורים. זוהי לילית ווקאלית המשמיעה קולות רמים כדי להכריז על טריטוריה. זוג ליליות גם יבצעו קריאות רמות, בהם הזכר משמיע קריאות רמות בהרבה משל הנקבה. קריאות אלו פחות מזכירות ינשופים ודומות יותר לקריאות נצים. הלילית חיה ביערות גשם. פעילה בלילות וגם בשעות בין הערביים. מין זה הוא יחידאי ורק בעונת הרבייה נראה בזוגות. היא חיה על הענפים הגבוהים ויורדת לקרקע לעיתים רחוקות. הלילית היא טורפת חזקה הניזונה ממגוון יונקים קטנים כמו מכרסמים, אוכלי חרקים, אופוסומיים, עטלפים ואפילו עצלני תלת אצבע וכן ממיני צפרדעים, זוחלים ועופות כמו יונים, פזאיים, מומוטיים ועורבים. אם לא תמצא טרף גדול היא תגוון בחלזונות, סרטנים וחרקים גדולים. מצב השימור של לילית זו הוא "ללא חשש" בשל תחום תפוצתה הרחב. עם זאת באזורים מסוימים, ובעיקר בטרינידד הלילית מצויה בסיכון מקומי עקב פגיעה ביערות בהם חיה וגם עקב התנגשות במכוניות. Pulsatrix perspicillata boliviana Pulsatrix perspicillata chapmani Pulsatrix perspicillata perspicillata Pulsatrix perspicillata pulsatrix Pulsatrix perspicillata saturata Pulsatrix perspicillata trinitatis מדיה וקבצים בנושא לילית ממושקפת בוויקישיתוף לילית ממושקפת, באתר ITIS (באנגלית) לילית ממושקפת, באתר NCBI (באנגלית) לילית ממושקפת, באתר Animal Diversity Web (באנגלית) לילית ממושקפת, באתר GBIF (באנגלית) לילית ממושקפת, באתר אנציקלופדיה בריטניקה (באנגלית) לילית ממושקפת באתר הרשימה האדומה של IUCN
פולסטריקס

פּוּלְסָטְרִיקְס (שם מדעי: Pulsatrix) היא סוג של דורסי לילה החיים באמריקה המרכזית ובאמריקה הדרומית ביערות גשם. הסוג מכיל 3 מינים חיים ועוד מין פרהיסטורי מתקופת הפליסטוקן. סוג זה נחשב קרוב ללילית ומיניו מכונים לעיתים קרובות בשם "ליליות". הם בעלי עיניים גדולות וצהובות וסביבם מעין "קרניים" בהירות היוצרות צורת "X" לאורך העיניים. גופם בהיר בעל צבע קרם עד לבן ולעיתים משורטט בעוד הכנפיים ופלג הגוף העליון סגול כהה עד חום או אף שחור. אלו ינשופים גדולים באורך 35–50 ס"מ בממוצע. הליליות חיות ביערות גשם ויוצאות לציד לילי של מכרסמים, עופות קטנים ולעיתים גם חסרי חוליות וחלקם מסוגלים לטרוף עצלנים. לעומת דורסי לילה אחרים הם פעילים לרוב בגפם, למעט בעונת הרבייה. לילית ממושקפת (Pulsatrix perspicillata) – נפוצה באמריקה הדרומית והמרכזית Pulsatrix koeniswaldiana Pulsatrix melanota Pulsatrix arredondoi – מין פרהיסטורי מקובה מדיה וקבצים בנושא פולסטריקס בוויקישיתוף פולסטריקס, באתר ITIS (באנגלית) פולסטריקס, באתר NCBI (באנגלית) פולסטריקס, באתר Animal Diversity Web (באנגלית) פולסטריקס, באתר GBIF (באנגלית)
מרית (סוג)

מרית (שם מדעי: Spatula; מילולית: "ספטולה", כלומר, "מרית"), הוא סוג של עופות מים מתת-משפחת ברווזים מצויים שבמשפחת הברווזיים. חלק מהחוקרים אינם מסכימים על קיומו של סוג זה ומסווגים את המינים שלו בסוג המקורי - ברווז (Anas). סוג זה תואר כבר ב-1822 בידי החוקר הגרמני "פרדריך בואי" (Friedrich Boie) אותו הוא נתן למין מרית צפונית. במשך שנים נחשבו מיני המרית לחלק מהסוג ברווז אך על פי בדיקות מולקולריות שנערכו ב-2009 סיווגו חלק מהחוקרים את המריות לקבוצה נפרדת, שנהפכה בהמשך לסוג נפרד. המאפיין העיקרי של סוג זה הוא צורת המקור הרחבה והארוכה, הדומה לכלי מרית. תפקיד המקור המוזר הוא לסנן מזון מתוך בוץ בצורה יעילה. בסוג זה מסווגים 10 מינים: מדיה וקבצים בנושא מרית בוויקישיתוף מרית, באתר NCBI (באנגלית) מרית, באתר האנציקלופדיה של החיים (באנגלית) מרית, באתר GBIF (באנגלית)
ליד הכותל המערבי

ליד הכותל המערבי (1905) הוא שמם של שני הדפסים שיצר האמן הרמן שטרוק. שני ההדפסים "ליד הכותל המערבי" מתארים דמות של יהודי לבוש בקאפטן וחבוש בשטריימל המתפלל ליד הכותל המערבי. הדימוי כנראה מבוסס על ביקורו של שטרוק בארץ ישראל בשנת 1903. שני התחריטים מדגישים את קווי המתאר של הדמות ואת הצל שהיא מטילה על הכותל. בנוסף, שטרוק בחר לשוות לקאפטן מראה הדומה לאבני הכותל, אלמנט המדגיש את האיחוד בין הדמות למקום, חיבור המועצם על ידי הישענות ידיו של היהודי נשענות על אבני הכותל. בהדפס הקטן, שגובהו 23.1 ס"מ ורוחבו 19 ס"מ, עשה שטרוק שימוש בטכניקת התצריב. בהדפס הגדול יותר, שגובהו 33.7 ס"מ ורוחבו 27.4 ס"מ, עשה שטרוק שימוש בתצריב ובטכניקה של שעווה רכה. על הדפס זה הוסיף שטרוק את הכתובת בעברית - "כל המתאבל על ירושלים, זוכה לראות בשמחתה", ציטוט מתוך התלמוד הבבלי (תענית ל, ע"ב). ראו: ברנשטיין, מיקי, "שטרוק ויצירתו בשנת 1903", בתוך: אופק, רותי; שוץ, חנה (עורכות), הרמן שטרוק, 1876-1944, המוזיאון הפתוח, גן התעשייה תפן, תפן, 2007, עמ' 95-94 ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
מריקה

מריקה (שם מדעי: Mareca; מברזילאית-פורטוגזית: "Marréco" - "ברווז קטן") הוא סוג של ברווזים קטנים מתת-משפחת ברווזים מצויים שבמשפחת הברווזיים. חלק מהחוקרים לא מסכימים על קיומו של סוג זה ומסווגים את המינים שלו בסוג המקורי - ברווז (Anas). באנגלית מינים אלו מכונים בשם " wigeon". סוג זה תואר כבר ב-1824 בידי החוקר האנגלי "ג'יימס פרנסיס סטיבנס" (James Francis Stephens) אותו הוא נתן למין ברווז צהוב-מצח. במשך שנים נחשבו מינים אלה לחלק מהסוג ברווז. אולם על פי בדיקות מולקולריות שנערכו ב-2009 סיווגו חלק מהחוקרים את מיני הסוג ברווז לקבוצות נפרדות, ובהמשך, כמה קבוצות כאלה סווגו כסוג נפרד. אלו ברווזים קטני גוף בעלי צוואר קצר, מצח גבוה ולעיתים קרובות בעל עיטור צבעוני ומקור קצר. הם ניזונים כמו מרבית הברווזים המצויים באמצעות סינון של צמחי מים ושל יצורי מים קטנים. בסוג זה מסווגים 5 מינים: מין נוסף הוא ברווז אמסטרדם (Mareca marecula) שנכחד מהאי אמסטרדם. מדיה וקבצים בנושא מריקה בוויקישיתוף מריקה, באתר NCBI (באנגלית) מריקה, באתר האנציקלופדיה של החיים (באנגלית) מריקה, באתר GBIF (באנגלית)
שונה הלכות (פירושונים)

האם התכוונתם ל... שונה הלכות – הגדרה תלמודית לאדם בקי בהלכה שונה הלכות (ספר) – ספרם של הרב חיים קניבסקי והרב אלעזר טורצין על ספר משנה ברורה בית הכנסת שונה הלכות (נתניה) – בית כנסת בנתניה בית הכנסת שונה הלכות (רחובות) – בית כנסת ברחובות בית הכנסת שונה הלכות (פתח תקווה) – בית כנסת בפתח תקווה
מגי לוסון

מרגרט קאסידי "מגי" לוסון (באנגלית: Margaret Cassidy "Maggie" Lawson; נולדה ב-12 באוגוסט 1980) היא שחקנית אמריקאית. קיבלה את מירב פרסומה עקב תפקידה הראשי בדמות הבלשית ג'ולייט או'הרה (אנ') בסדרת הטלוויזיה הקומית-משטרתית "בניחוש חוקר" ברשת USA. לוסון נולדה לג'ודי ומייק בלואיוויל שבמדינת קנטקי, ארצות הברית. מגיל 8 שיחקה בהצגות של תיאטראות מקומיים. היא התחנכה בבית הספר הקתולי St. Stephen Martyr, ולאחר מכן בתיכון הקתולי לבנות בלבד Assumption High School. לוסון החלה את קריירת המשחק שלה בילדותה בהנחיה בערוץ ילדים מקומי. בגיל 15 עברה ללוס אנג'לס כדי לקדם את הקריירה שלה. בשנת 2000 שיחקה בתפקיד הראשי בסרט "Model Behavior" בסדרה "עולמו המופלא של דיסני". בשנת 2002 שיחקה בתפקיד הראשי בסרט "ננסי דרו". בשנים 2006–2014 כיכבה בתפקיד ג'ולייט או'הרה (אנ') בסדרת הטלוויזיה הקומית-משטרתית "בניחוש חוקר" של ערוץ הטלוויזיה USA, בתפקיד הבלשית ג'ולייט או'הרה. ב-2017 שיחקה בסרט ההמשך "Psych: The Movie", וב-2020 שיחקה בסרט ההמשך "Psych 2: Lassie Come Home". ב-2011 השתתפה במחזה "Greedy", בבימויו של בן זוגה באותה תקופה, ג'יימס רודיי. בשנת 2012 שיחקה בתפקיד הראשי בסדרת הטלוויזיה "Back In The Game". בשנת 2016 שיחקה בתפקיד הראשי בסדרה הקומית "מלאכית מהגיהנום", לצד ג'יין לינץ'. בשנת 2020 כיכבה כדמות הראשית בסדרת הטלוויזיה הקומית "Outmatched" לצידו של ג'ייסון ביגס, סדרה שעסקה בהתמודדות זוג הורים עם ארבעה ילדים ששלושה מתוכם מחוננים. בשנים 2006–2014 הייתה בזוגיות עם השחקן ג'יימס רודיי, שכיכב לצדה בסדרה "בניחוש חוקר". ב-14 בנובמבר 2014 התארסה לשחקן בן קולדייק. השניים נישאו בטקס בחוות משפחתו של קולדייק בניו מקסיקו ב-8 באוגוסט 2015, אך הכריזו על גירושיהם בתחילת 2017. לוסון היא חובבת בעלי חיים ומייסדת קרן "Tiger Frances Foundation" להצלת בעלי חיים. מדיה וקבצים בנושא מגי לוסון בוויקישיתוף מגי לוסון, ברשת החברתית פייסבוק מגי לוסון, ברשת החברתית אקס (טוויטר) מגי לוסון, ברשת החברתית אינסטגרם מגי לוסון, במסד הנתונים הקולנועיים IMDb (באנגלית) מגי לוסון, באתר AllMovie (באנגלית) מגי לוסון, במסד הנתונים הקולנועיים KinoPoisk (ברוסית) "Kevin Pollak Chat Show with James Roday and Maggie Lawson". 19 באפריל 2010. נבדק ב-10 בפברואר 2018. {{cite web}}: (עזרה) Ausiello, Michael; Ausiello, Michael (7 באוגוסט 2018). "James Roday Talks Psych Sequel Delay: 'We'll Figure Out a Way to Do It'". Tvline.com. נבדק ב-21 במרץ 2019. {{cite web}}: (עזרה) Angel from Hell case – Maggie Lawson CBS https://deadline.com/2019/05/outmatched-lon-zimmet-the-great-north-bobs-burgers-trio-comedy-series-fox-1202611236/ "Maggie Lawson Age, Height, James Roday, Husband, Family, Biography". Celebrity XYZ. נבדק ב-21 במרץ 2019. {{cite web}}: (עזרה) David, Mark; David, Mark (9 בפברואר 2018). "Ben Koldyke Selling Updated 1920s Santa Monica Craftsman (EXCLUSIVE)". Variety.com. נבדק ב-21 במרץ 2019. {{cite web}}: (עזרה) Tiger Frances Foundation - Love Changes Everything, The Tiger Frances Foundation  A non profit organization (באנגלית)
הגביע הרוסי בכדורסל 2002/2003

הגביע הרוסי בכדורסל גברים בעונת 2002/2003 נערך בחסות התאחדות הכדורסל הרוסית. הטורניר שנערך מנובמבר 2002 עד מרץ 2003 היה טורניר הגביע השני וזכתה בו אוניקס קאזאן הטטארית. סטטיסטיקת העונה באתר statbasket.ru
MBA (כדורסל)

MBA (ברוסית: БК МБА, ראשי תיבות של Московская Баскетбольная Ассоциация ; התאחדות הכדורסל המוסקבאית) היא קבוצת כדורסל לגברים מהעיר מוסקבה, רוסיה המתמודדת בליגה המאוחדת של VTB. בשנים 2013–2022 התמודדה בליגה השנייה בחשיבותה ברוסיה, סופרליגה-1. הקבוצה מפעילה גם קבוצת כדורסל נשים בשם זה, שמתמודדת בליגת העל הרוסית בכדורסל נשים. הקבוצה הוקמה ביוזמת התאחדות הכדורסל המוסקבאית במאי 2013. הקבוצה הוקמה במקומה של קבוצת התאחדות הכדורסל הצעירה שהתמודדה בליגות המוסקבאיות החל מעונת 2011/2012. בעונת 2013/2014 הקבוצה התמודדה בליגה הבכירה, הרביעית בחשיבותה ברוסיה. ברם הקבוצה התחזקה מאוד וכבר בתום עונת הבכורה הבטיחה את העפלתה לליגת המשנה, הסופרליגה הרוסית בכדורסל. בעונת 2014/2015 היא התקשתה מעט יותר וסיימה את העונה במקום 15. הקבוצה התמודדה גם בטורניר הגביע הרוסי בכדורסל והישג השיא שלה הוא העפלה לשלב שמינית הגמר בעונת 2014/2015 שבו הפסידה לאירקוט. בעונת 2022/2023 השתתפה בליגת VTB. רוסיה פאבל אפאנסייב רוסיה אלכסיי קוזנצוב רוסיה אנדריי סופין רוסיה סרגיי טורופוב MBA (כדורסל נשים) מדיה וקבצים בנושא MBA בוויקישיתוף אתר האינטרנט הרשמי של MBA MBA, ברשת החברתית פייסבוק MBA, ברשת החברתית אקס (טוויטר) MBA, ברשת החברתית אינסטגרם MBA, ברשת החברתית VK MBA מוסקבה באתר basketball.eurobasket.com
פונטוס גורדינייר

פונטוס יואקים גוֹרְדִינְיֶיר (בשוודית: Pontus Joakim Gårdinger; נולד ב-20 ביולי 1964) הוא מנחה טלוויזיה שוודי. גורדינייר נולד באזור הפרברי של מחוז סטוקהולם. הוא הגיש מספר תוכניות טלוויזיה בערוץ 5 השוודי וביניהן מ-2000 ועד 2001 את הגרסה השוודית של תוכנית המציאות "החפרפרת", ב-2008 הנחה את הגרסה השוודית של השעשועון "Schlag den Raab" שיצר שטפן ראב. ב-1990 הופיע בפרק הסדרה "Fiendens fiende" המבוססת על ספר של סופר השוודי. ב-1996 הנחה את המלודיפסטיבלן ביחד עם סיב מאלמקוויסט. באירוויזיון 1999 מסר את הניקוד השוודי. ב-2000 שיחק מוכר בגדים בסרט הקומדיה "Naken" עם ויקטוריה סילבסטד. ב-2001 במיני סדרה "Pusselbitar" של SVT. ב-2002 הופיע בתפקיד עצמו בקומדיה הרומנטית "Hundtricket – The Movie" עם אלכסנדר סקושגורד, בשנה זו גם הנחה את התוכנית הרומנטית "Temptation Island" בהפקה משותפת לשלוש ארצות סקנדינביה - שוודיה, נורווגיה ודנמרק. ב-2008 לקח חלק בהנחיית טקס פרס הטלוויזיה "Kristallen", בשנה זו גם התארח בפרק של תוכנית ההומור "Morgonsoffan" בערוץ SVT1. מ-2009 ועד 2010 הפיק את "Expedition Robinson" המקבילה השוודית של התוכנית הישרדות. בנו הוא השחקן מלטה גורדינייר. פונטוס גורדינייר, במסד הנתונים הקולנועיים IMDb (באנגלית) פונטוס גורדינייר באתר promotormedia (בשוודית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פיאט דונה

פיאט דוּנה (באיטלקית: Fiat Duna) היא מכונית סופרמיני המוגדרת כמכונית קומפקטית מתוצרת Fiat Automoveïs (צר') בברזיל, ו-Fiat Concord (צר') בארגנטינה, חברות בת של קונצרן הרכב האיטלקי פיאט אשר יוצרה בין השנים 1985–2000 בארגנטינה, ובין השנים 1987–1995 בברזיל. יוצרו כ-1,000,000 יחידות. מנוע קדמי. סוגי מנועים: מנועי בנזין, מנועי מתנול, מנועי דיזל, מנוע גז. 2 דלתות - סדאן. 4 דלתות - סדאן. 3 דלתות - סטיישן. 5 דלתות - סטיישן. 3 דלתות - מסחרית. "S: Super". "SC: Super Confort". "SCV: Super Confort Veloce" (בארגנטינה בלבד). "SCL: Super Confort Lujo". "SCR: Super Confort Racing". "SCX: Super Confort Xtreme". "SD: Super Diesel" (דיזל). "SDL: Super Diesel Lujo" (דיזל). "SDR: Super Diesel Racing" (דיזל). "SDV: Super Diesel Veloce" (דיזל). "Duna 60" - יוצר בין השנים 1985–1990. "Duna 60 Alcool" - יוצר בין השנים 1988–1992. "Duna 70" - יוצר בין השנים 1988–1992. "Duna 75" - יוצר בין השנים 1988–1999. "Duna 75 Alcool" - יוצר בין השנים 1988–1994. "Duna 85" - יוצר בין השנים 1990–2001. "Duna D" - יוצר בין השנים 1989–1992. "Duna DS" - יוצר בין השנים 1990–2001. "Duna SCX IAVA" - יוצר בשנת 1980. "Duna S GNC" - יוצר בין השנים 1999–2001. בין 0–100 קמ"ש היא 15.0 שניות (מנוע בנזין 1.1 ליטר). בין 0–100 קמ"ש היא 13.2 שניות (מנוע בנזין 1.3 ליטר). בין 0–100 קמ"ש היא 12.6 שניות (מנוע בנזין 1.6 ליטר). בין 0–100 קמ"ש היא 15.0 שניות (מנוע מתנול 1.3 ליטר). בין 0–100 קמ"ש היא 13.0 שניות (מנוע מתנול 1.5 ליטר). בין 0–100 קמ"ש היא 20.0 שניות (מנוע דיזל 1.3 ליטר). בין 0–100 קמ"ש היא 18.0 שניות (מנוע דיזל 1.7 ליטר). בין 0–100 קמ"ש היא 12.6 שניות מנוע גז 1.4 ליטר). "פיאט דוּנה" "פיאט דוּנה" (פרמיו), 2 דלתות, שנת 1985 "פיאט דוּנה" - 4 דלתות סדאן, שנת 1994 "פיאט דוּנה" - 4 דלתות סדאן "פיאט דוּנה" - סטיישן "פיאט דוּנה" - סטיישן פיאט סיטיוואן, שנת 1993 - מסחרית פיאט פני - מסחרית פיאט פיאט קרונוס פיאט 147 מדיה וקבצים בנושא פיאט דונה בוויקישיתוף "פיאט דוּנה" בארגנטינה web.archive.org/web "פיאט דוּנה" ilfattoquotidiano.it/2013/11/19/la-fiat-duna-si-prende-la-rivincita-inserita-dallaci-tra-i-modelli-di-interesse-storico "פיאט דוּנה" fiatduna.com.ar/fiat-duna-17-records "פיאט דוּנה" בארגנטינה - תמונות autos.mercadolibre.com.ar/fiat/duna/fiat-duna "פיאט דוּנה" - מעט היסטוריה fiatduna.com.ar/un-poco-de-historia מנועי מתנול - המתנול משמש בהיקפים קטנים כדלק במנועי בעירה פנימיים
יאנושהאזה

יאנושהאזה (בהונגרית: Jánosháza) היא עיירה במחוז ואש במערב הונגריה. גבולה המזרחי של העיירה שטוח ברובו ויורד לנהר מרצל, ואילו המערבי הוא אזור הררי. רוב שטחי העיירה ניתנים לעיבוד חקלאי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יהודים התיישבו בעיירה במחצית הראשונה של המאה ה-18. רובם התפרנסו ממסחר, מיעוטם היו בעלי מלאכה, חקלאים, עובדי תעשייה ופקידים. הקהילה התארגנה ב-1836 והקימה מוסדות צדקה וגמילות חסדים. בשנת 1840 נבנה בית הכנסת הראשון. בעקבות הקרע ביהדות הונגריה ב-1868, הצטרפה הקהילה לזרם הקהילות האורתודוקסיות. במלחמת העולם הראשונה גויסו חלק מיהודי הקהילה לצבא הונגריה וחלקם אף נהרגו בקרבות. בתקופת ה"טרור הלבן" (פרעות ביהודים של גורמים ימניים בשנים 1919–1921 אחרי נפילת הממשלה הקומוניסטית בהונגריה) נרצחו שתי נשים יהודיות ביאנושהאזה. בשנת 1930 חיו ביאנושהאזה 466 יהודים. מעמדם וזכויותיהם של יהודי הונגריה הוגבלו עוד לפני פרוץ מלחמת העולם השנייה, כשממשלת הונגריה הפרו-גרמנית חוקקה בשנת 1938 את "החוקים היהודיים", אשר נועדו להגדיר מיהו יהודי, לצמצם את מספר היהודים ולהגבילם בכמה תחומי חיים. ב-1941 נמנו בעיירה 389 יהודים. הצבא של גרמניה הנאצית נכנס להונגריה (שהייתה בעלת בריתה של גרמניה הנאצית) במרס 1944. בסביבות 10 במאי או 20 במאי הוקם גטו בעיירה, ואליו הובאו גם יהודי הכפרים הסמוכים. יציאה מן הגטו הותרה רק לשם קניית מזון. ב-12 ביוני גויסו הגברים היהודים לעבודות כפייה. ב-17 ביוני 1944 הועברו שאר היהודים לגטו שארוואר, ומשם הובלו למחנה ההשמדה אושוויץ. אחרי המלחמה חזרו למקום כ-50 יהודים שניצלו, בעיקר מבין המגויסים לעבודות כפייה, וחידשו את חיי הקהילה. אולם התפילה שהוחרב במלחמה סודר מחדש ובעיירה הוקם גלעד לזכר הקורבנות. ב-1956 נמנו במקום 25 יהודים. כיום לא ידוע על הימצאותם של יהודים בעיירה. מדיה וקבצים בנושא יאנושהאזה בוויקישיתוף אתר האינטרנט הרשמי של יאנושהאזה "יאנושהאזה", באתר JewishGen (באנגלית) ינושהזה (Jánosháza), באנציקלופדיה של הגטאות, באתר יד ושם קהילת יהודי יאנושהאזה באתר בית התפוצות דף קהילת יאנושהאזה במפקד קהילות הונגריה תיאודור לוי, פנקס קהילות הונגריה ינושהזה (Jánosháza), באנציקלופדיה של הגטאות, באתר יד ושם קהילת יהודי יאנושהאזה באתר בית התפוצות